Document ID: /roh_data/filtered/fineweb-2-filterrobots_roh.jsonl.gz/44437

Nursas vegnan tegnidas per vender la charn e per cultivar la cuntrada. Pli baud vegnivan las nursas tegnidas era pervia da la launa. La launa è sco la laina, ina fibra natirala che crescha suenter, in material durabel. La nursa sto vegnir tundida duas giadas ad onn. Antruras vegniva la launa preziada, avant 10 onns vegniva ella bittada davent ed oz vegn questa fibra natirala scuverta danovamain. Cunzunt launa fina da la nursa Merino ha grond success e vegn duvrada per vestgadira. Quai ha era influenzà la relaziun cun la launa da la nursa da muntogna. En l’emissiun Cuntrasts visita Susanna Fanzun persunas che han tschertgà vias novas per far insatge cun la launa da nursas da muntogna, per che quella na vegni betg bittada davent.